जम्मू-कश्मीर कैबिनेट में शामिल होने के बाद उपमुख्यमंत्री कविंद्र गुप्ता ने तुरंत ऐसा बयान दिया कि जिससे नया विवाद जन्म ले लिया। उन्होंने कठुआ में बच्ची के साथ बलात्कार और जघन्य हत्या के मामले को 'छोटा मुद्दा' बताया। साथ ही उन्होंने कहा, इसे बढ़ा-चढ़ाकर पेश नहीं करना चाहिए। हालांकि उन्होंने बाद में अपने बयान को सुधारते हुए कहा कि यह मामला कोर्ट में है। इसके बारे में फैसला लेने के लिए सुप्रीम कोर्ट पर छोड़ देना चाहिए।